	Dan u tjednu

(datum)
	Misna nakana
	Vrijeme

Mjesto

	Nedjelja

(23. 8. 2026.)

Iz 22, 19-23

Rim 11, 33-36

Mt 16, 13-20


	Za župljane
	8,00

Petrijanec

	
	+ Kata Štehec; Tomislav Kos i roditelji; Ivan i Slava Kolarić
	9,30

Nova Ves

	
	+ Ivica Čokor

Za sve obitelji naše župe

- misa će biti kod kapele Svete Obitelji = („Čokorova kapela“)
	11,00

Petrijanec

	Ponedjeljak

Bartol, apostol

Bl. Miroslav Bulešić

Iv 1, 45-51
	+ Ivan Divjak i roditelji; ob. Ban i sestra Ana i Slavko Kostanjevac
	7,30

Petrijanec 



	Utorak

Ljudevit

Mt 23, 23-26
	+ Josip i Marija Golubić i roditelji
	7,30

Petrijanec 



	Srijeda

Melkizedek

Mt 23, 27-32
	+ Kata, Juro, Anica, Marko i Niko Ereiz; Vladimir Darabuš i Ana Posavec
	7,30

Petrijanec



	Četvrtak 

Monika

Lk 7, 11-17
	+ Stjepan, Branka i Josip Požgajec i roditelji; Ivan i Marija Kranjčić i roditelji; Josip Jug, Kata Bedenik i Stjepan Pižeta

~ klanjanje ~
	19,00

Petrijanec

	Petak

Augustin

Mt 23, 8-12
	+ ob. Pavla i Stanka Šćuric; ob. Stjepana Križanec; Stjepan i Katica Kolenko; Pavao Šćuric, Josip Pintarić i Josip Čačković
	7,30

Petrijanec 



	Subota

Mučeništvo Ivana Krstitelja
Mk 6,17-29
	+ Valentino, Miljenko i Stjepan Jambrek; Josip Hohnjec i roditelji; Agata i Ivan Klaus; Branko i Franjo Mušić; ob. Voćanec

DAN BOLESNIH I STARIJIH OSOBA NAŠOJ ŽUPI
	10,00

Petrijanec

	Nedjelja

(30. 8. 2026.)

Jr 20,7-9

Rim 12,1-2

Mt 16, 21-27
	Za župljane
	8,00

Petrijanec

	
	+ Franjo Levanić; Mirko Dregarić i roditelji; ob. Kereži, Hohnjec i Smodek
	9,30

Strmec

	
	+ Katarina i Pavao Bedenik; ob. Bedenik, Šafarič, Till, Puklavec; sveć. Pavao Bedenik; č. s. Agneza Puklavec; ob. Bek i Lazar
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

       23. 8. 2026. 
DVADESET  I PRVA NEDJELJA  KROZ GODINU
Knjiga proroka Izaije  22, 19-23
(Metnut ću mu na pleća ključ kuće Davidove.)
Poslanica svetoga Pavla  apostola Rimljanima   11, 33-36
(Sve je od njega i po njemu i za njega!)
Evanđelje po Mateju    15, 21-28
(Ti si Petar - Stijena. Tebi ću dati ključeve kraljevstva nebeskoga.)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
„Ti si Krist-Pomazanik, Sin Boga živoga.“
Današnje Evanđelje nam donosi dijalog Isusa s apostolom Petrom, a ovaj je odlomak poznat kao Petrova vjeroispovijest. Petar je, naime, ispovjedio vjeru u Isusovo božanstvo, te je nakon toga dobio Isusovo obećanje da će mu dati ključeve kraljevstva nebeskoga. Služeći se slikom ključeva, Isus Petru obećava dati vlast koju nemaju smrtni ljudi, a to je vlast nad spasenjem drugih ljudi. Takva tvrdnja da Bog daje vlast nekom svom apostolu, koji je između ostaloga ribar, nad ulaskom u život vječni zvuči gotovo nevjerojatno u našem individualističkome svijetu u kojemu k tome pretpostavljamo da je spasenje plod i osobnih zasluga, te stoga neki Petar s time ne bi trebao imati ama baš ništa. Svi se pomalo držimo tako kao da s našim spasenjem nema veze nitko treći osim nas i Gospodina, te isključujemo svaku pomisao o nekoj trećoj strani koja bi trebala imati značajniju ulogu pri tome. No pri svemu tome Isus je bio prilično jasan: Petru i Crkvi je dao posebnu vlast nad vratima spasenja, jer je njima, a u prvom redu Petru, povjerio ključeve, kako sam reče. I ako se želimo služiti ovom slikom, onda bismo mogli produbiti neke njezine vidove i reći sljedeće: kad je riječ o spasenju, onda je Gospodin izradio dva ključa za svakoga čovjeka. Jedan je onaj subjektivni, osobni, povjeren svakoj osobi koja može otključati ili zaključati svoje srce za spasenje, te tako i djelovati u svome životu da se suprotstavlja Gospodinu i poticajima njegova Duha koji nas želi otvoriti svim darovima i želi da se odazovemo njegovim ponudama spasenja. No isto tako, taj
ključ nije konačni, jer nitko od nas nema u sebi snagu otvoriti vrata života nad kojima vlast ima sam Gospodin. Ovaj drugi vid je onaj objektivni vid spasenja koji je svojstven samome Bogu te valja uočiti da postoji i govor o spasenju na objektivan način, kao i da spasenje nije tek tako pripušteno isključivo pojedincima, jer bi u protivnom bilo nemoguće spasiti se. (…) Upravo zahvaljujući Isusu potpuno je jasno da ključ spasenja nije samo u ruci pojedinca, već je on prije svega u Kristovoj ruci. Zato je i došao da nam kao Spasitelj otvara vrata spasenja, te je svoju božansku vlast nad spasenjem, koju je pokazao dajući život za nas, odlučio povjeriti svojoj Crkvi. No isto tako ni pastiri ne bi smjeli biti kao neki kruti birokrati koji otvaraju ili zatvaraju po nekom pravilniku ili statutu vrata raja, već bi poput Isusa trebali biti zainteresirani doći do srca svakoga čovjeka, te svakog potaknuti na bliskost i blizinu s Isusom o kojoj ovisi spasenje. Dok je svakome pojedincu povjeren samo ključ od njegovih vrata, dotle je pastirima stavljen na raspolaganje Kristov master ključ kojim im je dana ovlast nad mnogim vratima ljudskih srdaca. Zato ta vlast nije birokratska, već je istinski pastirska, a nju se može živjeti samo s ljubavlju koja se trudi otvoriti i vrata srca povjerenih vjernika da ih širom otvore za Krista. To je u biti korištenje onog univerzalnog ključa koji otvara i vrata pojedinoga srca, ali i ona vrata kraljevstva Božjega. Pastirima su jednako bitna i jedna i druga vrata, što je Isus pokazao svojim životom, jer ga nije samo zanimalo istaknuti da ima vlast, koliko je htio taknuti ljudska srca da prihvate Božju vlast, poruku i darove kao nezamjenjiva sredstva spasenja u vlastitom životu. Trudimo se stoga držati otvorenim za Gospodina vrata svoga srca, jer su ona u našoj moći. Budimo poučljivi i dopustimo pastirima Crkve da Kristovim master ključem ulaze u naš život, te da nam onda njime otključavaju i vrata neba. Ne budimo srca tvrdih i zatvorenih za Božju riječ i njegovu prisutnost, već ih držimo širom otvorenima za živoga Boga koji ima potrebu udahnuti nam svoj život i svojim životom jamčiti i objektivni dar spasenja. Otvorimo se stoga darovima koja dolaze od Oca, kao što se i Petar otvorio objavi Oca nebeskoga, a potom je primio dar ključeva kraljevstva. I što budemo otvoreniji Očevoj prisutnosti u našem životu, to ćemo bolje osjetiti da i mi kao članovi Crkve imao u određenoj mjeri vlast nad vratima srdaca naše braće koju svojim primjerom i životom raspolažemo da se otvore Bogu i svim darovima koje nam daje po služenju Crkve. Budimo kao vjernici poučljivi Gospodinu, te njegovom riječju otključavajmo vrata svoga srca, kako bismo bili i sami u stanju driješiti ljude od njihovih spona i oslobađati ih za živjet vječni i kraljevstvo nebesko. (dr. Ivan Bodrožić)
☺
	Muči me jedno pitanje: Smijem li robu koja se pere na 30 stupnjeva  objesiti vani da se suši na 40 stupnjeva?
	Grafit:

Jutro je pametnije od večeri!
Ali kad si glup svejedno koje je doba dana.


Upoznajmo svete

Blažena Lavrentija Harasimiv - spomendan 28. kolovoza
[image: image3.jpg]B. LAURENTIA (LEUKADIA) HARASYMIV

MARTIRE IN UCRAINA




Blažena Lavrentija Harasimiv, krsnim imenom Levkadija, ukrajinska grkokatolička redovnica i mučenica, rođena je 30. rujna 1911. u ukrajinskom selu Rudniki, okrug Lavov. Pristupila je 1931. Sestrama svetog Josipa, a dvije godine kasnije položila je vječne zavjete i uzela redovničko ime Lavrentija. Sovjetski, komunistički Narodni komesarijat unutarnjih poslova uhitio ju je 1950. zbog ispovijedanja vjere i odanosti dragom Bogu. Poslali su je po kazni u češki grad Bořislav, a kasnije je premjestili u Tomsk, grad na jugozapadu Sibira. Tamo se ubrzo razboljela od sušice i nikada se više nije oporavila. Zbog lošeg zdravstvenog stanja poslali su je 30. lipnja 1950. u selo Harsk (oblast Tomsk) gdje je morala voditi brigu o jednom nepokretnom bolesniku. Unatoč sve lošijem zdravlju, prekomjernom radu i nečovječnom okruženju Lavrentija je ustrajala u svojoj žarkoj vjeri. Tuberkuloza ju je potpuno shrvala i ona je preminula u Harsku na današnji dan, 28. kolovoza 1952. Blaženom ju je 27. lipnja 2001. u Lavovu proglasio papa Ivan Pavao II, tijekom svojeg posjeta Ukrajini, zajedno s još 24 ukrajinske žrtve zločinačkog sovjetskog režima.      (Župa Jastrebarsko)
	DAN STARIJIH I BOLESNIH OSOBA U NAŠOJ ŽUPI

SUBOTA, 29. KOLOVOZA

U  9,30 PRILIKA ZA ISPOVIJED

U 10,00 SVETA MISA

POSLIJE MISE DRUŽENJE U PASTORALNOM CENTRU


Ženidbeni navještaj:

Emanuel Mihalić, sin Marija i Violete r. Mikulan, iz Nove Vesi i Orhidea Leščak, kći Branka i Kristinke r. Kuben, iz Varaždina
Matija Škoranec, sin Damira i Snježane r. Martinčević i Antonia Benković, kći Željka i Mirjane r. Sakač, oboje žive u Družbincu – Komaru

Kršteni:

Fran  Božić, sin Stanka Božića i Magdalene Rihtarić, iz Strmca

Čestitamo!

Umrli:

Pavao Bedenik, 73 god., iz Strmca

Pokoj vječni daruj mu, Gospodine! [image: image2.png]



